**Generalforsamling**

**Vigersted Lokalråd**

**Søndag den 24. januar 2016 kl. 14:30. Vigersted Forsamlingshus – Store sal**

**Dagsorden ifølge vedtægterne**

**Dagsorden:**

**a.    Valg af dirigent
b.    Valg af stemmetællere
c.    Aflæggelse af beretning v. Kim Petersen**

**d.    Kassererens beretning** **v. Michael Kalmberg**
**e.    Indkomne forslag**

**f.     Valg af medlemmer og suppleanter til lokalrådet**

**Valg af medlemmer for 2 år.**

På valg er:

Per Hermansen – modtager genvalg

Berit Galberg – modtager genvalg

Peter Hansen – modtager genvalg

Nyvalg af to medlemmer

**Valg af 2 suppleanter for 1 år**

På valg er:

Laura Rossing - modtager genvalg

Nyvalg af 1 suppleant

**g. Valg af revisorer**

**På valg er:**

Mariann Hansen – modtager genvalg

Nyvalg af 1 revisor

**h.    Eventuelt**

**Referat:**

**Ad a.    Valg af dirigent**

Per Ågaard blev valgt som dirigent.

**Ad b.    Valg af stemmetællere**

Som stemmetæller blev valgt Uffe Larsen

**Ad c.    Aflæggelse af beretning v. formand Kim Petersen**

Beretningen blev taget til efterretning. Kommentarer og spørgsmål fremgår under eventuelt/dialogmøde. Beretningen kan ses på hjemmesiden www.vigersted.net

**Ad d.    Kassererens beretning v. Michael Kalmberg**

Regnskabet blev godkendt og kan ses på hjemmesiden www-vigersted.net

**Ad e.    Indkomne forslag**

Ingen forslag var indkommet.

**Ad f.     Valg af medlemmer og suppleanter til lokalrådet**

Valg af 5 rådsmedlemmer:

Per Hermansen blev valgt for 2 år. Genvalg

Berit Galberg blev valgt for 2 år. Genvalg

Peter Hansen blev valgt for 2 år. Genvalg

Per Ågaard blev valgt for 2 år. Nyvalg

John Friis-Mikkelsen blev valgt for 2 år. Nyvalg

Lokalrådet består herefter af 7 rådsmedlemmer: Michael Kalmberg, Kasper Rossing, Berit Galberg, Per Hermansen, Peter Hansen, Per Ågaard og John Friis-Mikkelsen. Konstituering foretages på rådsmøde onsdag den 3. februar 2016 kl. 19:00 hos Peter Hansen

Valg af 2 suppleanter for 1 år. Suppleanter følger møderne, så vidt det er muligt, dog uden stemmeret.

Laura Rossing og Steffie Ravn Møller blev valgt for 1 år.

**Ad g.    Valg af revisorer for 1 år**

Mariann Hansen og Birthe Noack blev valgt for 1 år.

**Ad h.    Eventuelt/Dialogmøde**

Følgende emner og spørgsmål blev berørt under generalforsamlingen af de ca. 25 fremmødte:

Vigersteds store helhedsplan, der er udarbejdet ultimo 2014 ligger nu på kommunens prioriteringsliste over kommende lokalplaner – og vil så vidt oplyst også delvist komme til at indgå i den kommende kommuneplan, hvis der er politisk dækning for det. Helhedsplanen/lokalplanen har en lidt længere tidshorisont – 5 – 10 år.

Helhedsplanens delprojekt ”Nye Vigersted Bymidte” er screenet af Ringsted Kommunes administration den 16. januar 2016 og ser ud til i sin helhed at være gennemførligt. Se planen på www.Vigersted.Net. Eller kontakt lokalrådet. Lokalrådet har ansøgt Helhedsplanpuljen/Landsbyforum om midler til igangsætning. Ligeledes er der aftalt møde med Lokale og Anlægsfonden om delfinansiering. Når den samlede finansiering forhåbentligt kommer på plads, kan projektet med sø i bymidten, toilethus/venteareal, ny kirke- og forsamlingshus-forplads med parkering, ny legeplads, nyt indgangsparti til forsamlingshus mv. igangsættes. Dog skal der for enkeltdelene søges tilladelse. Separat for Bygaden 2 ser det ud til, at der kan opføres 2 dobbelte landsbyhuse med i alt 4 boligenheder, alternativt at eksisterende hus renoveres og suppleres med et til to nye huse. Dette vil afhænge af råd og vejledning fra Realdania, som vi håber vil bidrage til opgraderingen af bymidten. Tidshorisont ca. 2 år. Det er bevidst at hele opgraderingen af bymidten er samlet i en plan, da det letter arbejdet og det bliver ”nemmere” at få de store fonde i tale.

Som det ser ud nu, vil ”røde vejbelægninger” blive udfaset i kommunen, fordi kvaliteten ikke lever op til forventningerne. Vores røde veje bliver med afstribning som i Kværkeby og Jystrup, kaldet 2 – 1 veje.

Lokalrådet har netop holdt møde med Jystrup lokalråd vedr. cykelsti fra Vigersted skole til Roskildevej. Der arbejdes på en fælles anbefaling til Ringsted Kommune om at benytte den eksisterende undergang ved Ortved Plejecenter.

Lokalrådet arbejder netop nu på at finde økonomiske midler til Nabohjælp-skiltning ved alle indgangsveje til landsbyen. Desuden vil lokalrådet holde fokus på emnet - og alle i lokalsamfundet bedes deltage i vores alle sammens overvågning af byen.

Bedre vejbelysning blev efterlyst i landsbyen.

Også hærværk i byen er et stort problem og dialog med skolen blev berørt. Ligesom der var forslag om at venteterminalen blev flyttet ind på skolens område og derfor blev deres ansvar.

Lokalrådet vil igen indlede dialog med skolen om dette voksende problem.

Der vil i kommende rådsperiode blive arbejdet for at finde en økonomi, så Lokalrådet ikke skal have penge med hjemmefra. Enten via kontingent, sponsorering, donationer, lotteri, udlejning af stande på Kildemarkedet og lignende. Generalforsamlingen kan f.eks. næste år evt. suppleres med andespil og indtægter herfra. Mobile-Pay kan også overvejes til mere spontane indbetalinger til lokalrådet.

Facebook-gruppen for Vigersted blev rost og der blev opfordret til at bakke endnu mere op om denne og linke til Vigersted-net og omvendt.

Der blev opfordret til en fælles dialog mellem lokalråd, skole, børnehus, sfo, forsamlingshus, idrætsforening, menighedsråd m.fl. så vi alle har et fælles mål – nemlig at gøre Vigersted til et endnu bedre sted at bo og være familie. En velkomstfolder er under udarbejdelse og vil være klar om kort tid. Denne sammenholdt med event og tiltag for ny tilflytning skal meget gerne bringe flere familier til Vigersted.

Aktivitetsudvalget har foreløbig følgende emner på årets program:

* Fastelavn 7. februar i hallen, samt gudstjeneste i kirken
* Familiecafé med brædtspil i lille sal og sognestuen
* Tur til Fuglereservatet sammen med Kværkeby Borgerforening 24. maj
* Tur til Botanisk have og Torvehallerne
* Sct. Hans 23. juni
* Rundbold sidste lørdag i skoleferien – 13.august. Legeaktivitet
* Kildemarked 18. september med tryllerier
* Høstfest

Tak for en god og positiv dialog.

*Dirigent*

*Per Ågaard Dokumentet underskrives af både dirigent og referent og lægges fysisk i protokollen hos formanden*

*Referent*

*Kasper Rossing*

*24. januar 2016*